Hongkongse nasionale vrouerugbyspan

Die Hongkongse nasionale vrouerugbyspan (Engels: Hong Kong women’s national rugby union team) is die nasionale vrouerugbyspan wat die spesiale administratiewe streek van die Volksrepubliek China Hongkong in internasionale wedstryde (toetswedstryde) verteenwoordig. Rugby word in Hongkong geadministreer deur die Hongkongse Rugbyunie (Engels: Hong Kong Rugby Union, HKRU; Chinees: 中國香港欖球總會) wat in 1952 gestig is. Die Hongkongse vrouerugbyspan is tans (Junie 2025) 17de op Wêreldrugby se wêreldranglys gelys.  Saam met Kasakstan is Hongkong tradisioneel een van die sterker Asiatiese nasionale vrouerugbyspanne ná Japan. Die Hongkongse span speel tradisioneel in rooi-wit-gestreepte truie met donkerblou kleuraksente, donkerblou broeke en donkerblou sokkies.

Hongkong beskik oor een van die oudste rugbytradisies in Asië, en hul rugbygeskiedenis streek terug na die 19de eeu, toe Britse koloniste hulle in Hongkong gevestig en die sport saamgebring het. Oor ’n lang tydperk was rugby in Hongkong tradisioneel met die Engelstalige burgers van Britse herkoms geassosieer, maar sedert die 1990’s is die sport ook deur die Kantoneestalige gemeenskap oorgeneem. Hongkong het in 1998 sy eerste toetswedstryd teen Japan gespeel. In 2016 het Hongkong vir die eerste keer vir die vrouerugbywêreldbekertoernooi gekwalifiseer, maar hulle is tydens die 2017-toernooi reeds in die groepfase uitgeskakel. Sedert 2006 neem Hongkong aan die Asiatiese Vrouekampioenskap deel en kon sedertdien een titel inpalm.

 Beheerliggaam 

Die beheerliggaam vir rugby in Hongkong is die Hongkongse Rugbyunie (Engels: Hong Kong Rugby Union, HKRU; Chinees: 中國香港欖球總會). Die HKRU is in 1952 gestig en het in 1988 by die Internasionale Rugbyvoetbalraad (IRVR; nou Wêreldrugby) aangesluit.  Daarbenewens was die HKRU in 1968 ’n stigtingslid van die Asiatiese Rugbyvoetbalunie (Engels: Asian Rugby Football Union, ARFU; nou Asië Rugby). 

 Geskiedenis 
Hongkong het sy debuut gemaak tydens die Vrouerugbywêreldbeker 2017.     Hongkong het aan die Asië-Oseanië-kampioenskap 2019 in Fidji deelgeneem. In die rondomtalie het hulle teen Fidji en Samoa te staan gekom. Die Hongkongers kon die Fidjiane met 29–10 klop, maar hulle het teen die Samoane met 12–34 verloor.   Samoa het dié toernooi met ’n 15–12-oorwinning oor Fidji beklink. 

Vanweë die wêreldwye Covid-19-pandemie het die span hulleself aan die Vrouerugbywêreldbeker 2021-kwalifisering in Doebai onttrek.   

In 2022 kon die Hongkongers twee oorwinnings aanteken oor die Kasakke; tydens die eerste toetswedstryd kon hulle die bordjies verhang en met 31–17 seëvier, terwyl hulle in die tweede wedstryd ’n naelskraapse 14–12-oorwinning kon aanteken.   Daarmee kon hulle op Wêreldrugby se wêreldranglys met vier plekke in die 15de plek inskuif.

 Kleure en embleem 
duimnael|Die Chinese draak, embleem van die Hongkongse nasionale vrouerugbyspan
Hongkong speel tradisioneel in rooi-wit-gestreepte truie met donkerblou kleuraksente, donkerblou broeke en donkerblou sokkies. Hul alternatiewe trui is rooi met rooi moue, wit broeke en donkerblou sokkies.

Die Hongkongse Rugbyunie se kenteken toon ’n gestileerde Chinese draak in blou met die belettering HKRU in Engels en 中國香港欖球總會 in Chinees.

 Toetswedstryde 
Hongkong het 21 van sy 56 toetswedstryde gewen, ’n wenrekord van 37,50%. Hongkong se statistieke in toetswedstryde teen alle lande, in alfabetiese volgorde, is soos volg (korrek teen Junie 2025):

 Opponent Gespeel Gewen Verloor Gelykop % Gewen   2  2  0  0  100,00   17  1  16  0  5,88   1  0  1  0  0,00   6  2  4  0  33,33   1  1  0  0  100,00   1  1  0  0  100,00   3  2  1  0  66,67   1  0  1  0  0,00   1  0  1  0  0,00   1  1  0  0  100,00   12  10  1  1  83,33   4  0  4  0  0,00   1  0  1  0  0,00   1  0  1  0  0,00   2  0  2  0  0,00Algeheel  56  21  34  1  37,50

 Rekords 
 Wêreldbekerrekord 
Hongkong het tot dusver vir een vrouerugbywêreldbekertoernooi gekwalifiseer. Hulle is tydens die 2017-toernooi egter sonder ’n oorwinning in die groepfase uitgeskakel.

 Jaar  Uitslag 1991  Nie deelgeneem nie 1994  Nie deelgeneem nie 1998  Nie deelgeneem nie 2002  Nie gekwalifiseer nie 2006  Nie gekwalifiseer nie 2010  Nie gekwalifiseer nie 2014  Nie gekwalifiseer nie 2017  Twaalfde plek 2021  Nie gekwalifiseer nie 2025  Nie gekwalifiseer nie 2029   2033  

 Asiatiese Vrouekampioenskappe 
Hongkong neem sedert 2007 aan die jaarlikse Asiatiese Vrouekampioenskap deel. Hulle het sedertdien een titel gewen.
 Toernooititels (1): 2022

 Spelers 
 Huidige span 
Die volgende spelers het die Hongkongse span gevorm tydens die WXV 3 2024: 

+ Agterspelers (backs) Speler  Posisie  Klub  Toetswedstryde Au King-To  Skrumskakel  Gai Wu  7 Jessica Ho  Skrumskakel  USRC Tigers  18 Wan Tsz-Yau  Skrumskakel  Gai Wu  1 Georgia Rivers  Losskakel  Kowloon  0 Fung Hoi-Ching  Losskakel  Gai Wu  6 Qian Jiayu  Senter  Gai Wu  7 Natasha Olson-Thorne  Senter  USRC Tigers  30 Gabriella Rivers  Senter  HKFC  3 Lucia Bolton  Senter  HKFC  0 Chong Ka-Yan  Vleuel  USRC Tigers  17 Zoe Smith  Vleuel  Valley  7 Sabay Lynam  Vleuel  Kowloon  3 Haruka Uematsu  Vleuel  Valley  0+ Voorspelers (forwards) Speler  Posisie  Klub  Toetswedstryde Tsang Hoi-Laam  Haker  Gai Wu  4 Tanya Dhar  Haker  Valley  5 Tammy Lau Nga-wun  Stut  Gai Wu  23 Lee Ka-shun  Stut  Gai Wu   26 Chloe Baltazar  Slot  USRC Tigers  7 Morena Grierson  Slot  Kowloon  0 Roshini Turner  Slot  HKFC  10 Chow Mei-nam  Slot  Gai Wu  24 Megan Richardson  Losvoorspeler  klubloos  3 Kea Herewini  Losvoorspeler  Valley  3 Yuei-Tein Fion Got  Losvoorspeler  HKFC  6 Leung Choi-See  Losvoorspeler  klubloos  0 Agnes Chan  Losvoorspeler  HKFC  10 Micayla Baltazar  Losvoorspeler  USRC Tigers  5 Pun Wai-yan 15px|Kaptein  Losvoorspeler  Gai Wu  16 Shanna Forrest  Losvoorspeler  Kowloon  3 Karen So  Losvoorspeler  Valley  16

 Bekende spelers 
Tot dusver is nog geen Hongkongse speler in Wêreldrugby se Heldesaal opgeneem nie.

 Sien ook 

 Hongkongse nasionale rugbyspan

 Verwysings 

 Eksterne skakels 
   Amptelike webwerf van die Hongkongse Rugbyunie
  Hongkong by Wêreldrugby

Kategorie:Nasionale vrouerugbyspanne
Kategorie:Rugby in Hongkong